**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**ΘΕΜΑ 1ο**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η διεκδίκηση των εθνικών γαιών μετά την επανάσταση από όλες τις κοινωνικές τάξεις πυροδότησε κοινωνικές εντάσεις.

2. Η Εθνική Tράπεζα από την ίδρυσή της έως και τα μέσα του 20ου αιώνα διατήρησε το δικαίωμα της έκδοσης χαρτονομίσματος για λογαριασμό του ελληνικού κράτους.

3. Οι Βενιζελικοί ήταν επιφυλακτικοί με τα μέλη του Λαϊκού κόμματος, φοβούμενοι ότι σε περίπτωση εκλογικής τους ανάδειξης θα επικρατούσαν τα ακραία στοιχεία.

4. Ο ανταγωνισμός του ντόπιου ελληνικού στοιχείου (αυτόχθονες) και του προσφυγικού, αλλά ομογενούς (ετερόχθονες), ήταν σε έξαρση κατά τα πρώτα τα χρόνια μετά την επανάσταση, αλλά μετά την άφιξη του βασιλιά Όθωνα οι σχέσεις τους σταδιακά εξομαλύνθηκαν.

5. Το αίτημα της μεταβολής του συντάγματος της Κρητικής Πολιτείας από την αντιπολίτευση αποτέλεσε προμήνυμα της επανάστασης του Θερίσου.

(μονάδες 5)

**(ΙΙ)** Να αντιστοιχίσετε τα στοιχεία της στήλης Α΄ με τα στοιχεία της στήλης Β΄ (2 στοιχεία της στήλης Β΄ περισσεύουν).

|  |  |
| --- | --- |
| Α΄ | Β΄ |
| 1. Ιωάννης Κωλέττης  2. Επαμεινώνδας Δεληγιώργης  3. Παναγής Τσαλδάρης  4. Σεβαστός Κυμινήτης  5. Αλέξανδρος Ζαΐμης | α. επανάσταση στο Θέρισο  β. Ορεινοί  γ. Ύπατος Αρμοστής στην Κρήτη  δ. Γαλλικό Κόμμα  ε. Φροντιστήριο της Τραπεζούντας  στ. Εθνικόν Κομιτάτον  ζ. Λαϊκό Κόμμα |

(μονάδες 5)

**Μονάδες 10**

**1.β.** Να δώσετε το περιεχόμενο των ακόλουθων ιστορικών όρων: *Εκλεκτικοί, Μικτή Επιτροπή Ανταλλαγής.*

**Mονάδες 7+8=15**